Unión del Pueblo Navarro (UPN) talde parlamentarioari atxikitako foru parlamentari Ángel Ansa Echegaray jaunak **idatzizko erantzunerako galdera** egin du (11-24/PES-00306) “Nortasun digitalaren Wallet-a” proiektuari buruz. Hona hemen Nafarroako Gobernuko Unibertsitateko, Berrikuntzako eta Eraldaketa Digitaleko kontseilariaren erantzuna:

Nortasun Digitalaren Wallet-a proiektuari dagokionez, jakinarazten dugu Nasertic sozietate publikoak lizitatuta dagoela gaur egun, eta Veridas Digital Authentication Solutions SL enpresari esleituta; hori horrela, azken enpresa hori ari da proiektua exekutatzen.

Proiektuaren guztizko aurrekontua 800.000 €-koa da (zergak barne). Enkargu hori partida honetan dago kontabilizatuta: 900009 90300 6094 233105 MRR Enkargua Nasertic-i: nortasun-walleta.

Hura abian jartzeko epea Nasertic sozietate publikoari egindako enkarguan jasotakoa da.

Alabaina, datu biometrikoak tratatzea eskatzen duenez, eta Datu Babeserako Unitate Delegatuaren proposamenari jarraikiz, Datu Babeserako Erregelamenduan eskatzen den inpaktu-ebaluazioa kontrastatu ostean, pilotatze-fase bat eginen da hasieran, hartzaile talde txiki batekin, lehendik dauden sistemen aldean sistema proposatuak dituen diseinu-premisak eta erabilgarritasuna eta segurtasuna baliozkotzeko.

Lehen fase horren aplikazio-eremua, lehen pilotu gisa, aukeratutako erabiltzaile jakinetara mugatuko da, zerbitzu publikoetarako sarbide sinpleagoa eta seguruagoa behar izan dezaketenetara.

Hori guztia jakinarazten dut, Nafarroako Parlamentuko Erregelamenduaren **215. artikulua** betez.

Iruñean, 2024ko uztailaren 15ean

Unibertsitateko, Berrikuntzako eta Eraldaketa Digitaleko kontseilaria: Patricia Fanlo Mateo